Business fyri at skriva, at føroyska oljufelagið hevur fingið eina millión krónur í bót fyri eina røð av brotum á reglurnar á danska virðisbrævamarknaðinum. Upphæddin svarar til kostnaðin hjá felagnum at vera á keypsskálanum í tvey ár. Heldur felagið fram at bróta reglurnar er vandi fyri, at felagið verður tveitt av keypsskálanum. -Hetta er størsta gjaldið, vit hava álagt einum limi í keypsskálanum ella einum børsnoteraðum felag, sigur JacobKaule, sum hevur eftirlit við danska virðisbrævamarknaðinum. Stjórin í Atlantic Petroleum, Mark T. Højgaard, viðgongur í einum telduposti til Berlingske Business, at felagið hevur gjørt feilir–serliga eitt tíðarskeið í 2018, men at felagið nú hevur hert mannagongdirnar.